Document ID: 31994R2515

KOMISSION ASETUS (EY) N:o 2515/94,
dannettu 9 päivänä syyskuuta 1994,
yksityiskohtaisista säännöistä maataloustuotteiden ja elintarvikkeiden erityisluonnetta koskevista todistuksista annetun neuvoston asetuksen (ETY) N:o 2082/92 soveltamiseksi annetun asetuksen (ETY) N:o 1848/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun neuvoston asetuksen (ETY) N:o 2082/92(1) ja erityisesti sen 20 artiklan
sekä katsoo, että
tuotteiden erityisluonteen edistämiseksi ja nostamiseksi sekä kuluttajien valistamiseksi alan ammateissa toimiville olisi annettava käyttöön asetuksessa (ETY) N:o 2082/92 tarkoitetut yhteisön tunnus ja maininta; tämän vuoksi olisi vahvistettava esittämistä koskevat tekniset säännöt tunnuksen ja maininnan oikean käytön varmistamiseksi,
sen välttämiseksi, että kuluttajat hämmentyvät maatalouselintarvikealan tiedon paljouden vuoksi, olisi varmistettava tietojen yhdenmukaisuuden vähimmäistaso, kun tuottaja ja/tai jalostaja haluaa käyttää hyväkseen asetuksella (ETY) N:o 2082/92 perustettua erityisluonnetta koskevien todistusten järjestelmää; tämän vuoksi on suotavaa, että tuottaja ja/tai jalostaja käyttää tässä asetuksessa säädettyjä malleja,
kaikkien markkinoiden tarpeiden huomioon ottamiseksi on suotavaa, että maataloustuotteen tai elintarvikkeen kaupan pitämiseen soveltuvan kielimallin valinta jätetään tuottajalle ja/tai jalostajalle,
erityisiä maataloustuotteita tai elintarvikkeita luonnehtivan merkin uskottavuuden vahvistamiseksi on suotavaa ilmoittaa tuotteen kaupan pitämiseen tarkoitetussa etiketissä tarkastusviranomaisen tai -elimen nimi,
tarkastusten vuoksi on tarpeen, että jäsenvaltioilla on luettelot tuottajista, joilla on oikeus käyttää rekisteröityä nimeä sekä yhteisön tunnusta ja mainintaa,
nämä seikat johtavat komission asetuksen (ETY) N:o 1848/93(2) muuttamiseen ja
tässä asetuksessa säädetyt toimenpiteet ovat erityisluonnetta koskevia todistuksia käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1848/93 seuraavasti:
1 Korvataan 4 artiklan 1 kohta seuraavasti:
"1. Asetuksen (ETY) N:o 2082/92 12 artiklassa tarkoitettu yhteisön tunnus sekä mainitun asetuksen 15 artiklassa tarkoitettu maininta muodostetaan tämän asetuksen liitteessä I olevassa A ja B osassa esitettyjen mallien mukaisesti. Mainintaa voidaan käyttää ilman yhteisön tunnusta.
Yhteisön tunnusta ja mainintaa käytettäessä on noudatettava tämän asetuksen liitteessä II olevassa graafisessa oppaassa vahvistettuja esittämisen teknisiä sääntöjä."
2 Lisätään 4 a artikla seuraavasti:
"4 a artikla
1. Tuottaja ja/tai jalostaja, jolla on asetuksen (ETY) N:o 2082/92 nojalla oikeus käyttää mainintaa ja yhteisön tunnusta, voi valita tämän asetuksen liitteessä I esitetyistä malleista sen tai ne, jotka ovat hänelle riittäviä maataloustuotteen tai elintarvikkeen kaupan pitämiseksi.
2. Tuottajan ja/tai jalostajan, joka haluaa maataloustuotteen tai elintarvikkeen etiketöinnissä, tarjontamuodossa ja/tai mainonnassa nojautua asetuksessa (ETY) N:o 2082/92 vahvistettuun erityisluonnetta koskevien todistusten järjestelmään, yhdistää tämän asetuksen liitteessä I esitetyn mallin tai esitetyt mallit kyseisiin tietoihin."
3 Lisätään 6 a artikla seuraavasti:
"6 a artikla
1. Jäsenvaltio voi säätää, että asetuksen (ETY) N:o 2082/92 14 artiklassa tarkoitettu ja sen omiin tarkastuksen rakenteisiin kuuluvan tarkastusviranomaisen tai -laitoksen nimi on ilmoitettava maataloustuotteen tai elintarvikkeen etiketissä.
2. Tarkastusviranomaisen tai -laitoksen on toimitettava jäsenvaltiolle niiden tuottajien nimet ja osoitteet, joilla on lupa käyttää rekisteröityä nimeä sekä mainintaa ja yhteisön tunnusta. Jäsenvaltion on pidettävä hyväksyttyjen tuottajien luettelo muiden jäsenvaltioiden ja komission saatavilla."
4 Lisätään tämän asetuksen liitteenä oleva teksti liitteiksi I ja II.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 1994.

Labels: 7
3
17
15